**Taleprøve i dansk Vejledning til eksaminator**

*In Anlehnung an Englisch (zusammengestellt von Renate Jacob, Landesfachberatung Dänisch, Februar 2017)* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Zur Veranschaulichung der einzelnen Teilkompetenzen auf den verschiedenen Niveau­stufen:* <https://europass.cedefop.europa.eu/da/resources/european-language-levels-cefr>

**Niveaustufen des Referenzrahmens für das Sprechen**  (vgl. Fachanforderungen Dänisch, 2016, S. 12 für Sek I / S. 48 für Sek II)

|  |  |
| --- | --- |
| **GENEREL MUNDTLIG PRODUKTION[[1]](#footnote-1)** | |
| **C2** | Kan producere klar, let flydende velstruktureret tale med en velfungerende logisk struktur, som hjælper modtageren til at bemærke og huske afgørende punkter. |
| **C1** | Kan give klare, detaljerede beskrivelser og præsentationer af komplekse emner, herunder integrere underemner, udfolde særlige punkter og afrunde med en passende konklusion. |
| **B2** | Kan give klare, systematisk udfoldede beskrivelser og præsentationer med passende fremhævelse af afgørende punkter og relevante støttende detaljer. Kan give klare, detaljerede beskrivelser og præsentationer inden for en bred vifte af emner, der relaterer sig til hans/hendes interesseområder, herunder udfolde og understøtte idéer med henvisning til baggrund og relevante eksempler. |
| **B1** | Kan forholdsvis flydende gennemføre en enkel beskrivelse af ét ud af en række emner inden for sit interesseområde, herunder fremlægge beskrivelsen som en fremadskridende række af punkter. |
| **A2** | Kan give en enkel beskrivelse og præsentation af personer, leve- og arbejdsforhold,  daglige rutiner, hvad man kan lide, og hvad man ikke bryder sig om osv. som en kort række af enkle udtryk og sætninger, der er sat sammen til en liste. |
| **A1** | Kan producere enkle, hovedsageligt isolerede udtryk om folk og steder. |

|  |  |
| --- | --- |
| **GENEREL MUNDTLIG INTERAKTION[[2]](#footnote-2)** | |
| **C2** | Har god beherskelse af idiomatiske udtryk og udtryk fra dagligsprog med bevidst­hed om konnotative betydningsniveauer. Kan udtrykke finere betydningsnuancer  præcist ved med nogenlunde nøjagtighed at anvende en bred vifte af midler til modificering. Kan vende tilbage til det sagte, og kan foretage en omstrukturering af det på en sådan måde, at samtalepartnerennæsten ikke lægger mærke til det. |
| **C1** | Kan udtrykke sig flydende og spontant, næsten ubesværet. Har en god beherskel­se af et bredt leksikalsk repertoire, som gør det muligt let at klare sig uden om huller ved hjælp af omskrivninger. Der er meget lidt åbenlys søgningefter udtryk eller undgåelsesstrategier; kun et emne, der er begrebsligt vanskeligt, kan forhindre et naturligt, let flydende sprog. |
| **B2** | Kan anvende sproget flydende, præcist og virkningsfuldt inden for en bred vifte af almene, uddannelsesmæssige, erhvervsfaglige eller fritidsrelaterede emner med tydelig markering af relationen mellem idéerne. Kan kommunikere spontant med god grammatisk beherskelse uden særlige tegn på at måtte begrænse sig med hensyn til, hvad han/hun ønsker at sige, herunder anvende et formalitetsniveau, der passer til omstændighederne. Kan interagere med et sprog, der er så flydende og spontant, at det i ganske høj grad gør regelmæssige interaktioner og varige relationer med modersmåls­talende mulige, uden at det er en belastning for nogen af parterne.  Kan fremhæve den personlige betydning af begivenheder og oplevelser, gøre rede for og klart underbygge synspunkter ved at give relevante forklaringer og argumenter. |
| **B1** | Kan kommunikere med en vis grad af sikkerhed om velkendte rutine- og ikke­rutine­prægede forhold, der relaterer sig til hans/hendes interesser og professionelle  område. Kan udveksle, tjekke og bekræfte oplysninger, klare mindre rutineprægede situationer og forklare, hvorfor noget er et problem. Kan udtrykke sine tanker om mere abstrakte, kulturelle emner såsom film, bøger, musik osv.  Kan udnytte en bred vifte af enkelt sprog til at klare de fleste af de situationer,  der med sandsynlighed opstår under rejser. Kan indgå uforberedt i en samtale om velkendte emner, udtrykke personlige meninger og udveksle informationer om emner, der er velkendte, af personlig interesse, og som vedrører hverdagslivet (f.eks. familie, hobbyer, arbejde, rejser og aktuelle begivenheder). |
| **A2** | Kan med rimelig lethed interagere i strukturerede og korte samtaler, forudsat  at den anden person hjælper til, hvis det er nødvendigt. Kan klare enkle,  rutineprægede ordvekslinger uden alt for stort besvær; kan stille og besvare  spørgsmål og udveksle idéer og informationer om velkendte emner i forudsigelige  hverdagssituationer. Kan kommunikere i forbindelse med ukomplicerede og rutineprægede opgaver, der kræver en enkel og direkte udveksling af oplysninger om velkendte og rutineprægede forhold, der har med arbejde og fritid at gøre. Kan klare  meget korte sociale ordvekslinger, men er sjældent i stand til at forstå tilstrækkeligt  til at holde samtalen gående på eget initiativ. |
| **A1** | Kan interagere på en simpel måde, men kommunikationen er fuldstændig afhængig af gentagelse i et langsommere tempo, herunder omformulering og reparation. Kan stille og besvare ukomplicerede spørgsmål, tage initiativ til og reagere på enkle udtalelser inden for områder, hvor man har et umiddelbart behov angående meget velkendte emner. |

**Elevernes selvstændige fremstilling af taleopgaverne er selvfølgelig bedst (og skal øves forinden), men der er mulighed for eksaminator at hjælpe eksaminanderne igang.**

**Eksempler:**

* Er der noget, du ikke forstår? Hvad er det?
* Prøv at beskrive billedet først. Hvad ser du?
* Hvor er billedet taget?
* Hvem kan have taget billedet?
* Beskriv hvad du føler, når du hører ordet … / ser billedet.
* Hvad med dine egne erfaringer?
* Fortæl om din egen brug af … (fx medier).
* Tænk på tidligere tider. Hvordan kunne folk leve uden … (fx medier)?. Beskriv deres dag.
* Forestil dig fremtiden. Hvordan vil folk leve / bruge … (fx medier) om 50 år? Beskriv deres dag.
* Hvordan synes du, at man skulle bruge … (fx medier)?
* Prøv at spørge de andre.
* Lad de andre finde svaret.
* Sammenlign jeres erfaringer.

1. **Den Fælles Europæiske Referenceramme for Sprog: Læring, undervisning og evaluering**, Ministeriet for Flygtninge, Indvandrere og Integration**,** Juni 2008, S. 90. [↑](#footnote-ref-1)
2. Ebd., S.122f. [↑](#footnote-ref-2)